Folketing
2004-01-13

Det er lidt svært som stat at påtage sig at pålægge medierne at gennemføre offentliggørelse af tekster, for det betyder, at vi pludselig begynder at gribe ind i mediefriheden. Hvis medierne selv måtte føle, at disse tekster er dem bedøvende ligegyldige, er det lidt svært for os at sige, at de skal bringes. Danmarks Radio er nok en public service-station, men jeg tror nok, at de ville blive temmelig forargede, hvis vi pålagde dem at bringe en tekst. Det er ikke noget problem for Danmark, for den frie presse skal nok sørge for det. Hvis der er kritik af Danmark i disse rapporter, er det i hvert fald sikkert, at det kommer frem. Så jeg taler slet ikke om at prøve at forhindre, at kritik af Danmark kommer frem. Den kommer jo frem; det er der ingen tvivl om. Vi har da heldigvis en presse, der er god nok til det.